ขับเคลื่อนระบบอาหารไทย ทำอย่างไรให้ทุกคนมีโอกาสเข้าถึงอาหารที่ปลอดภัย ดีต่อสุขภาพ
นายทองเปลว กองจันทร์ ปลัดกระทรวงเกษตรและสหกรณ์ ในฐานะประธานคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ เปิดเผยหลังเข้าร่วมกิจกรรม สานพลังขับเคลื่อนระบบอาหารประเทศไทย ผ่านมรสุมโควิด-19 หนุนเศรษฐกิจฐานราก สร้างความมั่นคงทางอาหาร สู่เวทีโลก UNFSS ว่า การประกาศความร่วมมือขับเคลื่อนระบบอาหารที่ยั่งยืน "อิ่มและดี 2030” “Healthy Diets for All” เพื่อต่อยอดพันธกิจและผลการดำเนินงาน เป็นความร่วมมือของ 3 หน่วยงานหลัก เพื่อเชื่อมโยงเครือข่ายภาครัฐ ภาคเอกชนและภาคประชาสังคมในการสนับสนุนประเทศไทยเข้าร่วมการประชุมสุดยอดผู้นำระบบอาหารโลก (UN Food Systems Summit 2021: UNFSS 2021) ซึ่งได้วางแนวทางในการปรับเปลี่ยนการจัดการระบบอาหารและเกษตรไปสู่ความยั่งยืน โดยจัดเวที ชวนคิด..ชวนคุย ระดับชาติ ร่วมกัน 3 ครั้ง จนเกิดแนวทางและมาตรการที่มุ่งเน้นการพลิกโฉมระบบอาหาร ไปสู่ระบบอาหารที่ดีและเป็นธรรมมากขึ้น โดยภายในปี 2573 โดยเฉพาะเป้าหมายด้านการยุติความหิวโหย การบรรลุความมั่นคงทางอาหาร ปรับปรุงภาวะโภชนาการและส่งเสริมเกษตรกรรมยั่งยืน ซึ่งจะนำเสนอในการประชุมสุดยอดผู้นำระบบอาหารโลกด้วย นับว่าการประกาศความร่วมมือขับเคลื่อนระบบอาหารที่ยั่งยืนของทั้ง 3 หน่วยงานครั้งนี้ จะทำให้เกิดความร่วมมือให้เกิดผลเป็นรูปธรรม สามารถพัฒนาระบบการจัดการร่วมกันเชิงนโยบายสู่การปฏิบัติและการสื่อสารสังคม เพื่อเสนอประเด็นสำคัญต่อสาธารณะ จนเกิดการรับรู้ และสานเสริมพลังขับเคลื่อนระบบอาหารที่ยั่งยืนด้านนายธนวรรษ เทียนสิน ประธานคณะกรรมการความมั่นคงอาหารโลก และผู้แทนถาวรไทยประจำสหประชาชาติ ณ กรุงโรม กล่าวด้วยวาา ในภาวะที่เกิดวิกฤตโควิด-19 สะท้อนให้เห็นว่า โลกยังเปราะบาง ระบบอาหารแต่ละประเทศ มีขีดความสามารถในการผลิตและเผชิญต่อภาวะวิกฤตไม่เหมือนกัน  โจทย์สำคัญคือ ทำอย่างไรให้ทุกคนมีโอกาสเข้าถึงอาหารที่ปลอดภัย ดีต่อสุขภาพ ซึ่งประเทศไทยต้องปรับเปลี่ยนระบบอาหาร ไปสู่ระบบอาหารที่ยั่งยืน